Biržų geležinkelio stotis

Biržų geležinkelio stotis – buvusi stotis Biržuose, Stoties g. 9a, prie buvusio Gubernijos–Biržų geležinkelio. Tai XX a. pradžios technikos paminklas, atspindintis siaurojo geležinkelio istorinę raidą Šiaurės Lietuvoje. Išlikę depo ir stoties pastatai, vandentiekio bokštas, geležinkelio atkarpa, medinis bagažinės pastatas. Prie Kęstučio gatvės eksponuojamas paminklinis lokomotyvas „Tu2“ su vagonais (pagamintas 1953 m. Kalugos gamykloje, turintis dyzelinį variklį D12).

Stotis yra kultūros paveldo objektas (Nr. ), priklausantis siaurojo geležinkelio kompleksui (Nr. ). Akmenimis grįsta stoties aikštė su pastatais, vandens bokštas ir depas su gyvenamuoju namu įsiterpia tarp tankiai apstatytos istorinio miesto dalies, suteikdami jam papildomą vertę. Geležinkelio kompleksas yra vienas iš lankytinų objektų mieste.

 Istorija 

Medinė Biržų geležinkelio stotis pastatyta 1922 m., tais metais ji ir atidaryta. Tai įvyko kai vokiečių įpusėta Gubernijos–Pasvalio siaurojo geležinkelio linija buvo pailginta iki Biržų. Tai buvo pirmasis siaurojo geležinkelio ruožas, nutiestas savomis Lietuvos valstybės lėšomis. Oficialus siaurojo geležinkelio atidarymas įvyko 1926 m., iškilmėse dalyvavo prezidentas Kazys Grinius.Siaurojo geležinkelio atidarymas Biržuose. E-kinas.lt (tikrinta 2025-02-15). Tarpukariu biržiečiai geležinkelį vadino „samavoru“ arba „samovaru“.Panaikins Biržų „Samovarą“. „Lietuvos žinios“, 1931-08-19, psl. 5.

1929–1930 m. Biržų stotyje buvo išparduodama apie 17 tūkstančių bilietų kasmet.Akiras–Biržys. Lietuvos miestai ir miesteliai. II tomas. Biržų apskritis. – Kaunas, 1932. Leidėjas V. Atkočiūnas. // psl. 86–87 1935 m. stotyje įrengtas vandentiekis. 1938 m. pastatytas naujas depas.Vilma Bičiūnaitė. Per Pandėlį vėl „važiuoja“ siaurukas. 2021-07-14, Grokiskis.lt (tikrinta 2023-08-16). 1988 m. vasario 15 d. nutrauktas keleivinių traukinių eismas maršrutu Panevėžys–Biržai, nors krovininiai traukiniai dar važiavo iki 1994–1996 m.

1996 m. stotis įtraukta į Kultūros vertybių registrą. Užmiesčio ruože, pastaruosius kelis dešimtmečius neskiriant reikiamo dėmesio istoriniam objektui, išgrobstyti bėgiai ir pabėgiai apie 50 km ruože, kelio pylimas apaugęs krūmais, medžiais. Geležinkelio stoties ir ruožo atkūrimo užmiestyje galimybės 2014 m. svarstytos miesto savivaldybėje.http://www.selonija.lt/2014/05/19/priverte-susirupinti-siauruku/ http://www.aina.lt/aukstaitijos-naujienos/palaidoje-siauraji-gelezinkeli-vaziuosime-estiskais-autobusais/  Siekiama vandentiekio bokšte įsteigti ekspoziciją, susijusią su geležinkelio istorija bei tremtimi. Užmiesčio ruožas, panaikinus teisinę apsaugą, be kitų galimybių, tiktų sveikatingumo trasai, dviračių takui. Vyrauja nuomonė, jog geležinkelio maršrutas nebūtų turistams patrauklus dėl istorinių objektų stokos.

 Galerija 

 Šaltiniai 

 Nuorodos 
 Biržų siaurukas – traukos objektas turistams 
 Šiaurės Lietuvos technikos paveldas
 Biržų siaurukas

Gelež
Kategorija:Lietuvos siaurųjų geležinkelių stotys
Kategorija:Biržų rajono paveldas
Kategorija:Biržų rajono savivaldybės geležinkelio stotys
Kategorija:Lietuvos kultūros vertybės: geležinkelio stotys